Κατά πάσα πιθανότητα θα έχετε ακουστά για τη σχέση του αλατιού με την υπέρταση. Είναι αποδεδειγμένο ότι η υπερκατανάλωση αλατιού συνεπάγεται την αύξηση της αρτηριακής πίεσης, κάτι που μπορεί να αυξήσει τον κίνδυνο καρδιακών νοσημάτων, εγκεφαλικών επεισοδίων και νεφρικής δυσλειτουργίας. Τι σημαίνει όμως ‘υπερκατανάλωση’ αλατιού; Εκεί έγκειται και το κύριο πρόβλημα αναφορικά με το αλάτι, καθώς πέραν του επιτραπέζιου αλατιού που χρησιμοποιούμε στο μαγείρεμα ή στο τραπέζι και το οποίο μπορούμε να υπολογίσουμε ή και να καταργήσουμε, το μεγαλύτερο μέρος από το αλάτι που καταναλώνουμε προέρχεται από τα επεξεργασμένα τρόφιμα στα οποία εμπεριέχεται. Ως εκ τούτου, το πιθανότερο είναι ότι δεν έχετε επίγνωση της ποσότητας του αλατιού που προσλαμβάνετε με τη διατροφή σας. Σκεφτείτε μόνο ότι ένα κουταλάκι του γλυκού μαγειρικό αλάτι (δηλ. χλωριούχου νατρίου) περιέχει 2,325 mg νατρίου – παραπάνω από την ποσότητα που συνιστάται ημερησίως για την προστασία από την υπέρταση. Για τρόπους να μειώσετε το αλάτι στη διατροφή σας, δείτε το σχετικό άρθρο.